stanford-oval/wikipedia huggingface dataset:
Fan S. Noli

Fan S. Noli.
Theofan Stilian ”Fan” Noli (6. tammikuuta 1882 – 13. maaliskuuta 1965) oli albanialainen poliittinen ja hengellinen johtaja. Hän perusti vuonna 1922 autokefaliseksi julistautuneen Albanian ortodoksikirkon ja toimi maansa pääministerinä vuonna 1924. Hän myös käänsi kirjallisuuden merkkiteoksia albaniaksi ja kirjoitti runoja sekä teoksia esimerkiksi Skanderbegistä, William Shakespearesta ja Ludwig van Beethovenista.
Aiheesta muualla

Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fan S. Noli
Käännös suomeksi
Finsk Tidskrift

Finsk Tidskrift (FT) on Carl Gustaf Estlanderin vuonna 1876 perustama kulttuuria, taloutta ja politiikkaa käsittelevä aikakauskirja. Vuosittain lehteä ilmestyy kymmenen numeroa ja sen nykyinen päätoimittaja on Peter Nynäs. Finsk Tidskrift on pohjoismaiden vanhin edelleen ilmestyvä aikakauskirja.
C. G. Estlander toimi Tidskriftin päätoimittajana 1876–1886. Häntä toimessa seurasivat M. G. Schybergson, Reinhold Felix von Willebrand, Holger Nohrström ja Amos Anderson. Aikakauskirjan toimituksessa ovat työskennelleet muun muassa filosofi Georg Henrik von Wright ja valtiotieteilijä Göran von Bonsdorff.
Aiheesta muualla

Finsk Tidskrift.
François Hesnault

| François Hesnault> Henkilötiedot |
| --- | --- |
Syntynyt: 30. joulukuuta 1956 
Kansalaisuus:   Ranska
Formula 1 -ura
Aktiivivuodet:  1984–1985
Talli(t):  Ligier, Brabham, Renault
Kilpailuja:  21
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian GP 1984
Viimeinen kilpailu:  Saksan GP 1985
François Hesnault (s. 30. joulukuuta 1956 Neuilly-sur-Seine, Ranska) on entinen ranskalainen moottoriurheilija ja Formula 1 -kuljettaja. Hän osallistui F1-urallaan 21 osakilpailuun saavuttamatta ainuttakaan MM-pistettä. Hesnault selviytyi maaliin parhaimmillaan seitsemäntenä Hollannin GP:ssa 1984.
Hesnault aloitti F1:sissä Ligier-tallissa kaudella 1984. Seuraavalla kaudella tie johti Brabham-talliin, mutta tulokset eivät olleet kovinkaan vakuuttavia ja Hesnault sai lähteä tallista. Hän pääsi vielä ajamaan uransa viimeisen kilpailun Saksan GP:hin 1985 Renault'n kolmannella autolla. Samalla hän oli ensimmäisiä F1-kuljettajia, joiden autoon asennettiin kuljettajan kuvakulmaa seuraava onboard-kamera.
Faces & Names

| Faces & Names Dave Pirner |
| --- | --- | --- |

Studioalbumin tiedot
 Äänitetty : 2001–2002
 Julkaistu: 30. heinäkuuta 2002
 Tuottaja(t): Dave Pirner & Mike Napolitano
 Levy-yhtiö: Ultimatum Music
Faces & Names on yhdysvaltalaisen Soul Asylum -yhtyeestä tunnetun muusikon Dave Pirnerin ensimmäinen ja toistaiseksi ainoa sooloalbumi. Albumi julkaistiin 30. heinäkuuta 2002.
Kappaleet

Teach Me to Breathe – 3.46
Never Recover – 3.45
Faces & Names – 4.21
Feel the Need – 4.01
Someday Love – 3.49
364 – 4.06
I'll Have My Day – 4.21
Tea – 3.33
Much Too Easy – 3.39
Levitation – 3.26
Start Treating People Right – 3.55
Arvostelut

AllMusic:
Ferdinand Boberg

Ferdinand Boberg 1903.
Ferdinand Boberg (11. huhtikuuta 1860 Falun – 7. toukokuuta 1946 Tukholma) oli ruotsalainen arkkitehti. Boberg oli yksi näkyvimmistä ja tuotteliaimmista arkkitehdeista Ruotsissa 1800-luvun ja 1900-luvun vaihteessa. Hänen läpimurtonsa arkkitehtina tapahtui vuonna 1890, kun hänen suunnittelemansa kaasulaitos Värtegasvärketin rakennustyöt alkoivat Hjorthagenin kaupunginosassa Tukholman keskustassa.
Värtagasverketiä pidetään Bobergin läpimurtotyönä.
Muita hänen suunnittelemiaan tunnettuja rakennuksia on muun muassa Tukholmassa Södermalmilla sijaitseva sähkölaitos, joka nykyisin toimii Tukholman moskeijana. Hän on myös suunnitellut Nordiska Kompanietin, joka on yksi huomattavimmista tavarataloista sekä Tukholmassa että koko Ruotsissa.
Arkkitehdin töiden lisäksi Boberg toimi ajoittain muotoilijana, muotoillen varsinkin huonekaluja, lasiesineitä ja keramiikkaa.
Aiheesta muualla

Wikimedia Commonsissa on kuvia tai muita tiedostoja aiheesta .
Nordisk familjebok
Svenskt biografiskt lexikon
Eqvitec Partners

| Eqvitec Partners Oy |
| --- | --- |

Yritysmuoto:  osakeyhtiö
Perustettu:  1998
Toimitusjohtaja:  Kimmo Jyllilä
Puheenjohtaja:  Juha Väinö Tapani Mikkola
Kotipaikka:  Helsinki, Suomi
Toimiala:  rahoitus
Tuotteet:  pääomasijoitukset mezzanine-rahoitus
Kotisivu:  eqvitec.fi
Infobox OKVirheellinen NIMI-arvo: 
Eqvitec Partners on suomalainen pääomasijoitusyhtiö, joka toimii siemen- ja muun yrityksen alkuvaiheen rahoittajana. Yhtiön kotipaikka on Helsinki. Sen tytäryhtiö Eqvitec Partners AB toimii Tukholmassa. Sitra-taustainen Eqvitec Partners hallinnoi 2010-luvulle tultaessa noin 500 miljoonan euron sijoitusrahastoja. Sittemmin valtaosa sijoitusrahastoista on myyty. Eqvitec sijoittaa pääasiassa pohjoismaisiin teknologiayrityksiin.
Eqvitec myi talvikaudella 2010–11 kaksi rahastoaan (Eqvitec Technology Fund II ja III) norjalaiselle Verdane Capital Advisorsille. ETF III:n salkussa oli yhteensä 12 ICT- ja teollisuusyhtiötä.  Kauppojen myötä Eqvitecille jäi enää yksi sijoitusrahasto (ETF I), kooltaan 68 miljoonaa euroa.
Sijoituksia

Affecto
Codenomicon
Digia
Eimo
Incap
Iobox
Normet
Puukeskus
Saraware
Samesor
Smartner Information Systems[vanhentunut linkki]
SmartTrust
Teletekno
Voddler
VTI Technologies
Xtract
Aiheesta muualla

Eqvitec Partners (Arkistoitu – Internet Archive) (englanniksi)
Fernando Marçal

Fernando Marçal marraskuussa 2019.
Fernando Marçal de Oliveira (s. 19. helmikuuta 1989 São Paulo) on brasilialainen jalkapalloilija, pelipaikaltaan puolustaja. Hän on pituudeltaan 178-senttimetrinen. Hän edustaa Englannin Valioliigassa pelaavaa Wolverhampton Wanderersia.
Marçal siirtyi vuonna 2010 kotimaastaan Portugaliin, jossa hän edusti Torreensea, Nacionalia ja Benficaa. Viimeksi mainitun joukkueessa hän ei kuitenkaan pelannut yhtään liigaottelua vaan oli lainalla Turkissa Gaziantepsporin joukkueessa kaudella 2015–2016 ja Ranskassa Guingampin joukkueessa kaudella 2016–2017. Kesällä 2017 Marçal siirtyi Lyoniin. Hän on kauden 2019–2020 loppuun mennessä pelannut Ligue 1:ssä 72 ottelua, joista Guingampissa 31 ja Lyonissa 41. Mestarien liigassa hän on pelannut Lyonin joukkueessa yhdeksän ottelua. Eurooppa-liigassa hän on pelannut kahdeksan ottelua, joista Nacionalissa kaksi ja Lyonissa kuusi.
Europa-Center

Europa-Centerin tornitalo
Europa-Center Kurfürstendammilta nähtynä
Europa-Center on rakennuskokonaisuus Berliinissä. Se sijaitsee Breitscheidplatz-aukiolla, Charlottenburgin kaupunginosassa Charlottenburg-Wilmersdorfin osa-alueella. Rakennuskokonaisuus rakennettiin 1960-luvulla Keisari Vilhelmin muistokirkon viereen ja siitä muodostui yksi Länsi-Berliinin maamerkeistä. Rakennuskokonaisuus on suojeltu.
Edeltävä historia

Nykyisen Europa-Centerin paikalla sijaitsi ennen toista maailmansotaa berliiniläisten kirjailija-, taidemaalari- ja teatteripiirien tapaamispaikkana toiminut Romanisches Café.
Rakennuskokonaisuus

Europa-Center-projektin laittoi alulle berliiniläinen liikemies Karl Heinz Pepper. Pepperin toimeksiannosta professori Helmut Hentrich ja diplomi-insinööri Hubert Petschnigg suunnittelivat toimisto- ja kauppakeskuksen amerikkalaisen mallin mukaisesti. Keisari Vilhelmin muistokirkon eli Gedächtniskirchen suunnitellut arkkitehti Egon Eiermann toimi taiteellisena neuvonantajana. Rakennustyöt aloitettiin vuonna 1963 ja Berliinin silloinen pormestari Willy Brandt vihki rakennuskokonaisuuden käyttöön 2. huhtikuuta vuonna 1965. Europa-Centerin 86-metrinen, 21-kerroksinen ja 13 000-neliömetrinen tornitalo oli valmistuttuaan ainoa laatuaan Berliinissä.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.europa-center-berlin.de/
DC Extended Universe

| DC Extended Universe |
| --- | --- |
 Kaiken DC Entertainmentin median virallinen logo
Ohjaaja:  James Gunn
Käsikirjoittaja:  David S. Goyer
Perustuu:  DC Comicsin sarjakuvahahmoihin
Tuottaja:  DC Studios
Valmistustiedot
Valmistusmaa:  Yhdysvallat
Tuotantoyhtiö:  DC Films
Levittäjä:  Warner Bros.
Ensi-ilta:  2013–2023
Alkuperäiskieli:  englanti
Budjetti:  Yhteensä (15 elokuvaa): 2,5325–2,6625 miljardia $
Tuotto:  Yhteensä (15 elokuvaa): 6,741 miljardia $
Seuraaja:  DC Universe
Infobox OKNimi-testi OK: 
DC Extended Universe (DCEU) on DC Comicsin sarjakuvissa esiintyviin hahmoihin perustuva multiamediasarja ja jaettu universumi, jonka keskiössä on DC Filmsin tuottama ja Warner Bros.:n levittämä sarja supersankarielokuvia. Elokuvat ja televisiosarjat jakavat yhteisiä juonielementtejä, tapahtumapaikkoja ja hahmoja. Elokuvien tekoon on osallistunut useita ohjaajia ja näyttelijöitä. Monet näyttelijöistä, kuten Henry Cavill, Ben Affleck, Gal Gadot, Margot Robbie, Ezra Miller, Jason Momoa, Ray Fisher ja Zachary Levi, esiintyvät useammassa elokuvassa. Sarjassa on julkaistu kymmenen elokuvaa ja yksi ohjaajan versio.
Sarjan ensimmäinen elokuva on vuonna 2013 ensi-iltansa saanut Man of Steel, Teräsmies-elokuvasarjan uudelleenkäynnistys, ja sen jälkeen julkaistiin Batman v Superman: Dawn of Justice (2016), Suicide Squad (2016), Wonder Woman (2017), Justice League (2017), Aquaman (2018), Shazam! (2019), Birds of Prey (2020), Wonder Woman 1984 (2020), Zack Snyder’s Justice League (2021), The Suicide Squad: Suicide Mission (2021), Black Adam (2022), Shazam! Fury of the Gods (2023), The Flash (2023), Blue Beetle (2023) ja viimeisenä Aquaman and the Lost Kingdom (2023).
Batman v Superman: Dawn of Justicen julkaisun jälkeen DC Comicsin luova johtaja Geoff Johns sekä Warner Brosin varapuheenjohtaja Jon Berg valittiin toimimaan DCEU:n tuottajina. Tammikuussa 2018 Walter Hamada nimitettiin DC Filmsin puheenjohtajaksi ja Bergin tilalle toiseksi tuottajista. Vuonna 2021 päätettiin, että osa elokuvista julkaistaan suoraan HBO Max -palveluun. Lisäksi HBO Maxiin on julkaistu televisiosarjoja, kuten Peacemaker vuonna 2022.
DC Studiosin uudet toimistusjohtajat, James Gunn ja Peter Safran, alkoivat vuonna 2022 suunnitella uutta DC-aiheista elokuvien ja televisiosarjojen universumia, DC Universea. Tietyt DCEU-hahmot, kuten Rauhantekijä, Amanda Waller ja Blue Beetle tulevat siirtymään osaksi DCU:ta, ja Peacemakerin toinen tuotantokausi tulee myös sijoittumaan tähän uuteen universumiin.
Nimitys

Fanit ja media kutsuivat elokuvasarjaa tavallisesti nimellä ”DC Cinematic Universe”. Marraskuussa 2014 Newsarama viittasi sarjaan nimellä ”DC Cinematic Multiverse”, kun taas DC Comicsin verkkosivut epävirallisesti viittasivat siihen nimellä ”DC Cinematic Universe” joulukuussa 2014. Heinäkuussa 2015 San Diego Comic-Con Internationalia koskevassa verkkojulkaisussa, Entertainment Weekly viittasi elokuviin nimellä ”DC Extended Universe”. Entertainment Weekly ei kuitenkaan käyttänyt nimitystä paperilehdessään, kun 10 seuraavien viiden vuoden aikana julkaistavaa elokuvaa julkistettiin lokakuussa 2014. Heinäkuun 2015 lopussa julkaistussa Empire-lehden syyskuun numerossa elokuvasarjaa kutsuttiin nimellä ”DC Extended Universe”. Nimi julistettiin viralliseksi toukokuussa 2020, kun elokuvat julkaistiin katsottaviksi HBO Max -palveluun.
Elokuvat

| Elokuva | Ensi-ilta | Verkko | Ohjaaja(t) | Käsikirjoittaja(t) | Tuottaja(t) |
| --- | --- | --- | --- | --- | --- |
| Man of Steel |  2013-6-1414. kesäkuuta 2013  2013-6-2626. kesäkuuta 2013 | Elokuvateatterit | Zack Snyder | David S. Goyer | Charles Roven, Christopher Nolan, Emma Thomas ja Deborah Snyder |
| Batman v Superman: Dawn of Justice |  2016-3-2323. maaliskuuta 2016  2016-03-2525. maaliskuuta 2016 | Elokuvateatterit | Zack Snyder | Chris Terrio ja David S. Goyer | Deborah Snyder ja Charles Roven |
| Suicide Squad | 2016-8-55. elokuuta 2016 | Elokuvateatterit | David Ayer | David Ayer | Charles Roven ja Richard Suckle |
| Wonder Woman | 2017-6-22. kesäkuuta 2017 | Elokuvateatterit | Patty Jenkins | Allan Heinberg | Charles Roven, Deborah Snyder, Zack Snyder ja Richard Suckle |
| Justice League |  2017-11-1515. marraskuuta 2017  2017-11-1717. marraskuuta 2017 | Elokuvateatterit | Zack Snyder | Chris Terrio ja Joss Whedon | Charles Roven, Deborah Snyder, Jon Berg ja Geoff Johns |
| Aquaman | 2018-12-2121. joulukuuta 2018 | Elokuvateatterit | James Wan | David Leslie Johnson-McGoldrick ja Will Beall | Peter Safran ja Rob Cowan |
| Shazam! | 2019-4-55. huhtikuuta 2019 | Elokuvateatterit | David F. Sandberg | Henry Gayden | Peter Safran |
| Birds of Prey | 2020-2-77. helmikuuta 2020 | Elokuvateatterit | Cathy Yan | Christina Hodson | Margot Robbie, Bryan Unkeless ja Sue Kroll |
| Wonder Woman 1984 |  2020-12-2525. joulukuuta 2020  2021-3-2626. maaliskuuta 2021 | Elokuvateatterit | Patty Jenkins | Geoff Johns, Patty Jenkins ja Dave Callaham | Charles Roven, Deborah Snyder, Zack Snyder, Patty Jenkins, Gal Gadot ja Stephen Jones |
| Zack Snyder’s Justice League | 2021-3-1818. maaliskuuta 2021 | HBO Max | Zack Snyder | Chris Terrio | Charles Roven ja Deborah Snyder |
| The Suicide Squad: Suicide Mission |  2021-8-55. elokuuta 2021  2021-8-66. elokuuta 2021 | Elokuvateatterit ja HBO Max | James Gunn | James Gunn | Charles Roven ja Peter Safran |
| Black Adam | 2022-10-2121. lokakuuta 2022 | Elokuvateatterit | Jaume Collet-Serra | Adam Sztykiel | Dwayne Johnson, Dany Garcia, Hiram Garcia, Beau Flynn ja Scott Sheldon |
| Shazam! Fury of the Gods |  2023-3-1515. maaliskuuta 2023  2023-3-1717. maaliskuuta 2023 | Elokuvateatterit | David F. Sandberg | Henry Gayden | Peter Safran ja Geoff Johns |
| The Flash |  2023-6-1414. kesäkuuta 2023  2023-6-1616. kesäkuuta 2023 | Elokuvateatterit | Andy Muschietti | Christina Hodson | Barbara Muschietti ja Michael Disco |
| Blue Beetle | 2023-8-1818. elokuuta 2023 | Elokuvateatterit | Ángel Manuel Soto | Gareth Dunnet-Alcocer | John Rickard ja Zev Foreman |
| Aquaman and the Lost Kingdom |  2023-12-2020. joulukuuta 2023  2023-12-2222. joulukuuta 2023 | Elokuvateatterit | James Wan | David Leslie Johnson-McGoldrick | Peter Safran ja James Wan |
Elokuvat > Man of Steel (2013)

Clark Kent / Kal-El saapui Maahan vuosia sitten Krypton-planeetalta ja yrittää selvittää, miksi hänet lähetettiin Maahan. Adoptiovanhempiensa Jonathan ja Martha Kentin kasvattamana Kentin on omaksuttava ”Teräsmiehen” henkilöllisyys ja opittava käyttämään kykyjään joko rauhan ylläpitämiseen tai maailman valloittamiseen.
Yön ritarin paluun tarinakeskustelujen aikana vuonna 2010 David S. Goyer kertoi Christopher Nolanille ideastaan esitellä Terämies modernissa muodossa. Vaikuttuneena Goyerin ideasta Nolan esitteli sen studiolle, joka palkkasi Nolanin tuottajaksi ja Goyerin käsikirjoittajaksi Yön ritarin taloudellisen ja arvostelumenestyksen vuoksi. Zack Snyder palkattiin elokuvan ohjaajaksi lokakuussa 2010. Tammikuussa 2011 Henry Cavill valittiin näyttelemään Teräsmiestä. Elokuvan muista näyttelijöistä Amy Adams näyttelee Lois Lanea, Michael Shannon elokuvan roistoa kenraali Zodia, Diane Lane Martha Kentiä, Kevin Costner Jonathan Kentiä, Russell Crowe Jor-Eliä, ja Laurence Fishburne Perry Whitea. Kuvaukset alkoivat 1. elokuuta 2011. Elokuva sai ensiesityksensä New Yorkin Alice Tully Hallissa 10. kesäkuuta 2013, ja ilmestyi elokuvateattereihin 14. kesäkuuta 2013.
Elokuvat > Batman v Superman: Dawn of Justice (2016)

Gotham Cityn oma omankädenoikeuden edustaja Batman matkustaa Metropolikseen kohtaamaan Teräsmiehen, peläten mitä tämä voisi halutessaan saada aikaan. Batmanin ja Teräsmiehen ottaessa yhteen, nousee uusi uhka, joka asettaa ihmiskunnan suurempaan vaaraan kuin koskaan.
Kesäkuussa 2013 ilmoitettiin, että Zack Snyder ja David S. Goyer ryhtyvät työstämään jatko-osaa Man of Steelille. Nolan oli mukana elokuvassa vastaavana tuottajana. Heinäkuussa San Diego Comic-Con Internationalissa Warner Bros. ilmoitti Teräsmiehen ja Batmanin kohtaavan ensimmäistä kertaa elokuvamuodossa ja päähenkilöinä elokuvassa, joka seuraisi Man of Steelin tapahtumia ja olisi samalla uudelleenkäynnistys Batman-elokuville. Cavill, Adams, Lane ja Fishburne palaavat Man of Steelistä tuttuihin rooleihinsa. Snyderin ja Goyerin mukaan elokuvan inspiraationa toimii sarjakuva Batman: Yön ritari, mutta ei tulisi olemaan tarkka sovitus sarjakuvan tarinasta. Elokuussa Ben Affleck valittii näyttelemään Bruce Waynea / Batmania. Ja joulukuussa Gal Gadot valittiin näyttelemään Diana Princea / Ihmenaista, mikä teki elokuvasta hahmon ensimmäisen näytellyn elokuvaesiintyminen. Myöhemmin saman kuukauden aikana Argon käsikirjoittaja Chris Terrio palkattiin kirjoittamaan uudelleen Goyerin käsikirjoitus. Jesse Eisenberg ja Jeremy Irons liittyivät näyttelijäkaartiin Lex Luthorin ja Alfred Pennyworthin rooleissa. Toukokuussa 2014 paljastettiin elokuvan virallinen nimi: Batman v Superman: Dawn of Justice. Esikuvaukset sijoittuivat 19. lokakuuta 2013 East Los Angeles Collegessa. Varsinaiset kuvaukset alkoivat Detroitissa 21. toukokuuta 2017. Elokuvan tuotanto sijoittui myös Illinoisiin, Afrikkaan ja Etelä-Tyynenmeren alueelle. Lisäkuvaukset tehtiin vuoden 2014 lopulla Yorkvillen, Illinoisin ja New Mexicon alueilla. Elokuva sai ensiesityksensä Mexico Cityn Auditorio Nacionalissa 19. maaliskuuta 2016, ja ilmestyi elokuvateattereihin Yhdysvalloissa sekä Yhdistyneessä kuningaskunnassa 25. maaliskuuta 2016.
Elokuva sijoittuu 18 kuukautta Man of Steelin tapahtumien jälkeen. Elokuvassa Ezra Miller, Jason Momoa, Ray Fisher ja Joe Morton tekivät lyhyet cameoesiintymiset Barry Allenin / Salaman, Arthur Curryn / Vesimiehen, Victor Stonen / Kyborgin sekä tohtori Silas Stonen rooleissa ennen esiintymistään suuremmassa roolissa tulevissa elokuvissa. Justice Leaguen pääroisto Steppenwolf esiintyy myös lyhyesti elokuvassa. Kohtausta ei kuitenkaan näytetty elokuvan teatteriversiossa. Warner Bros. julkaisi kohtauksen verkossa 28. maaliskuuta, ennen kuin se julkaistiin kotimedialle elokuvan Ultimate Editioniin lisättynä.
Elokuvat > Suicide Squad (2016)

Hallituksen salainen yksikkö värvää vangittuja superrikollisia hengenvaarallisiin operaatioihin vastineeksi näiden tuomioiden lieventämisestä.
Helmikuussa 2009 Warner Bros. oli kehittämässä Suicide Squad -elokuvaa Dan Linin toimiessa tuottajana ja Justin Marksin työstäessä käsikirjoitusta. Syyskuussa 2014 David Ayer allekirjoitti sopimuksen elokuvan ohjaamisesta ja käsikirjoittamisesta. Lokakuussa 2014 Warner Bros. julkisti virallisesti aikovansa toteuttaa Suicide Squadin. Marraskuussa 2014 vahvistettiin, että Margot Robbie näyttelee Harley Quinnia. Seuraavan kuukauden aikana paljastettiin loput näyttelijäkaartista — Will Smith näyttelee Deadshotia, Jared Leto Jokeria, Tom Hardy Rick Flagia, Jai Courtney Kapteeni Bumerangia, Cara Delevingne Lumoojattarena ja Viola Davis Amanda Walleria. Tom Hardyn oli vetäydyttävä Rick Flagin roolista The Revenant -elokuvan aikataulun vuoksi. Helmikuussa 2015 tilalle valittiin Joel Kinnaman. Myöhemmin paljastettiin, että Adewale Akinnuoye-Agbaje näyttelee Killer Crocia, Jay Hernandez El Diabloa, Karen Fukuhara Katanaa ja Adam Beach Slipknotia. Kuvaukset alkoivat Torontossa 13. huhtikuuta 2015 ja päättyivät 23. elokuuta 2015. Suicide Squad sai ensiesityksensä New Yorkissa 1. elokuuta 2016 ja ilmestyi elokuvateattereihin 5. elokuuta 2016.
Affleck ja Miller tekevät cameoesiintymiset Bruce Waynen / Batmanin ja Salaman rooleissa. Lopputekstien välissä näytetyssä kohtauksessa Waller tapaa Waynen ravintolassa ja luovuttaa hänelle kansion, joka sisältää tietoja Oikeuden Puolustajien tulevista jäsenistä.
Elokuvat > Wonder Woman (2017)

Diana, amatsonien prinsessa lähtee amerikkalaisen lentäjän mukaan lopettaakseen massiivisen maailmanlaajuisen sodan.
Joulukuussa 2013 Gal Gadot valittiin näyttelemään Diana Princea / Ihmenaista ja allekirjoitti sopimuksen kolmesta elokuvasta, joihin kuului Ihmenaisen sooloelokuva.  Lokakuussa 2014 Warner Bros. julkisti virallisesti aikovansa toteuttaa Wonder Woman -elokuvan. Marraskuussa 2014 Michelle MacLarenin vahvistettiin ohjaavan elokuvan Jason Fuchsin käsikirjoituksen pohjalta. Joulukuussa MacLaren sanoi, ettei Warner Bros. ollut vielä virallisesti päättänyt viedä elokuvaa tuotantoon ja ettei elokuvalla ollut vielä käsikirjoitusta tai ensi-iltapäivämäärää. Huhtikuussa 2015 MacLaren jätti projektin luovien erimielisyyksien vuoksi. Saman kuukauden aikana Patty Jenkinsin ilmoitettiin elokuvan uudeksi ohjaajaksi. Heinäkuussa Chris Pine valittiin näyttelemään Steve Trevoria. Lisäksi Connie Nielsen näyttelee kuningatar Hippolytaa, Robin Wright kenraali Antiopea, Danny Huston Erich Ludendorffia, Elena Anaya Tohtori Myrkkyä ja David Thewlis Aresta. Kuvaukset alkoivat marraskuussa 2015 ja elokuvaa kuvattiin Yhdistyneessä kuningaskunnassa, Ranskassa ja Italiassa. Wonder Woman sai ensiesityksensä Shanghaissa 15. toukokuuta 2017 ja ilmestyi elokuvateattereihin 2. kesäkuuta 2017.
Elokuvat > Justice League (2017)

Alettuaan Teräsmiehen epäitsekkään uhrauksen myötä jälleen uskoa ihmisiin, Bruce Wayne alkaa yhdessä liittolaisensa Diana Princen kanssa kerätä metaihmisiä yhteen kootakseen heistä ryhmän uutta lähestyvää uhkaa vastaan.
Kesäkuussa 2013 paljastettiin, että Goyer ohjaisi Justice Leaguen osana kolmen elokuvan sopimustaan Man of Steelin jälkeen. Huhtikuussa 2014 julkistettiin, että Snyder palaisi ohjaajaksi. Lokakuussa Warner Bros. julkisti elokuvan nimellä Justice League Part One. Maaliskuussa 2016 vahvistettiin, että Chris Terrio oli käsikirjoittanut elokuvan ja Terrio kertoi, että elokuva ei tule olemaan yhtä synkkä kuin Batman v Superman: Dawn of Justice. Affleck, Cavill, Gadot, Momoa, Miller, Fisher, Irons, Lane, Adams, Eisenberg, Nielsen, Wright ja Morton uusivat roolinsa aiemmista elokuvista. Ciarán Hinds näyttelee sekä ääni- että liikkennkappausroolina Steppenwolfia. Kuvaukset alkoivat 11. huhtikuuta 2016 Warner Bros. Studiosin tiloissa Leavesdenissä, Englannissa sekä eri puolilla Lontoota ja Islantia. Kuvaukset päättyivät lokakuussa 2016. Toukokuussa 2017 Snyder vetäytyi ohjaajan velvollisuuksistaan tyttärensä kuoleman vuoksi, jolloin Joss Whedon asettui viemään jälkituotannon loppuun sekä käsikirjoittamaan ja ohjaamaan muutaman lisäkohtauksen elokuvaan. Justice League sai ensiesityksensä Pekingissä 26. lokakuuta 2017 ja ilmestyi elokuvateattereihin 17. marraskuuta 2017.
Elokuvassa J. K. Simmons näyttelee poliisipäällikkö James Gordonia, Amber Heard Meraa ja Billy Crudup Henry Allenia. Elokuussa 2017 ilmoitettiin virallisesti, että Whedon saisi kunnian elokuvan käsikirjoittamisesta.
Elokuvat > Aquaman (2018)

Arthur Curryn on otettava paikkansa Atlantiksen kuninkaana ennen kuin hänen velipuolensa Orm usuttaa kaikki seitsemän vedenalaista valtakuntaa sotaan pintamaailmaa vastaan.
Elokuussa 2014 raportoitiin, että Warner Bros. oli palkannut Will Beallin ja Kurt Johnstadin tekemään kumpikin erikseen Vesimies-elokuvalle käsikirjoituksen. Lokakuussa 2014 Warner Bros. julkisti virallisesti Aquamanin sekä Jason Momoan sen pääosan esittäjäksi. Kesäkuussa 2015 James Wan vahvistettiin elokuvan ohjaajaksi sekä valvomaan Kurt Johnstadin työtä käsikirjoittamisen parissa. Elokuvan tapahtumat sijoittuvat Justice Leaguen jälkeen. Heinäkuussa 2016 Will Beallin paljastettiin palaavan käsikirjoittajaksi, perustuen James Wanin ja Geoff Johnsin luomaan tarinaan. Joulukuussa Patrick Wilson valittiin näyttelemään Orm Mariusta / Merimestaria, Vesimiehen velipuolta. Tammikuussa 2017 Yahya Abdul-Mateen II valittiin näyttelemään Black Mantaa. Maaliskuussa Nicole Kidman vahvisti näyttelevänsä kuningatar Atlannaa, Vesimiehen äitiä. Huhtikuussa Dolph Lundgren valittiin näyttelemään Xebelin kuningas Nereusta. Heard palaa Justice Leaguesta Meran rooliin. Elokuvan muissa rooleissa Willem Dafoe näyttelee Nuidis Vulkoa, Temuera Morrison Vesimiehen isää Thomas Currya ja Ludi Lin Atlantiksen armeijan etulinjan komentajaa Murkia. Kuvaukset alkoivat Australiassa 2. toukokuuta 2017 ja päättyivät 21. lokakuuta 2017. Aquaman sai ensiesityksensä Lontoossa 26. marraskuuta 2018 ja ilmestyi elokuvateattereihin 21. joulukuuta 2018.